సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
కామన్వెల్త్: భారత్‌కు ఏడో స్వర్ణం.. అదరగొట్టిన టేబుల్ టెన్నిస్ టీమ్
కామన్వెల్త్ గేమ్స్‌లో భారత అథ్లెట్ల పతకాల వేట కొనసాగుతోంది. తాజాగా భారత టేబుల్ టెన్నిస్ టీమ్ అదరగొట్టే ప్రదర్శనతో చరిత్ర సృష్టించింది. ఫైనల్లో సింగపూర్‌ జట్టును మట్టికరిపించి కామన్వెల్త్ గేమ్స్‌లో తొలిసారిగా స్వర్ణ పతకాన్ని కైవసం చేసుకుంది.
TNN | Updated:
Apr 8, 2018, 06:50PM IST
కామన్వెల్త్ గేమ్స్‌లో భారత అథ్లెట్ల పతకాల వేట కొనసాగుతోంది. తాజాగా భారత టేబుల్ టెన్నిస్ టీమ్ అదరగొట్టే ప్రదర్శనతో చరిత్ర సృష్టించింది. ఫైనల్లో సింగపూర్‌ జట్టును మట్టికరిపించి కామన్వెల్త్ గేమ్స్‌లో తొలిసారిగా స్వర్ణ పతకాన్ని కైవసం చేసుకుంది. దీంతో మొత్తం 7 స్వర్ణ పతకాలతో పతకాల పట్టికలో భారత్.. ప్రస్తుతం నాలుగో స్థానంలో నిలిచింది. మొత్తం పతకాల సంఖ్య 12కు చేరింది. వీటిలో 7 స్వర్ణాలు, 2 రజతాలు, 3 కాంస్య పతకాలు ఉన్నాయి.
అండర్‌ డాగ్‌గా ఫైనల్‌కు చేరిన భారత జట్టు.. సెమీస్‌లో ఇంగ్లండ్‌ను 3-0తో ఓడించి ఫైనల్‌కు చేరింది. తుది పోరులోనూ అదే జోరు కొనసాగించి పసిడి పతకాన్ని పట్టేసింది. భారత క్రీడాకారులు మానికా బత్రా, మాధురికా పట్కార్‌ ఫైనల్లో అద్భుత ప్రదర్శన చేయడంతో సింగపూర్‌పై 3-1 తేడాతో భారత్ విజయం సాధించింది.
భారత టేబుల్ టెన్నిస్ టీమ్
భారత్ తరఫున మహిళల టేబుల్ టెన్నిస్ జట్టు 2010లో తొలిసారిగా కామన్వెల్త్ గేమ్స్‌లో పాల్గొంది. భారత టేబుల్ టెన్నిస్ జట్టు ఫైనల్లోకి ప్రవేశించడం ఇది రెండోసారి కావడం విశేషం. నాలుగో రోజైన ఆదివారం (ఏప్రిల్ 8) ఆటలో భారత్‌కు మొత్తం 6 పతకాలు దక్కాయి. ఇందులో మూడు స్వర్ణాలు ఉన్నాయి.